SUPER พุ่ง 4% นิวไฮรอบ 3 เดือน โบรกฯ เคาะเป้า 1.35 บ. มองกำไรปี 64 โตกระฉูด
SUPER พุ่ง 4% ราคาแตะ 1.01 บ. นิวไฮรอบ 3 เดือน โบรกฯ แนะ “ซื้อเก็งกำไร” เคาะราคาเป้าหมาย 1.35 บ. มองกำไรปี 64 โตกระฉูด รับรู้รายได้โรงไฟฟ้าเวียดนาม-โรงไฟฟ้าขยะ 9 MW
SUPER พุ่ง 4% ราคาแตะ 1.01 บ. นิวไฮรอบ 3 เดือน โบรกฯ เคาะเป้า 1.35 บ. มองกำไรปี 64 โตกระฉูด รับรู้รายได้โรงไฟฟ้าเวียดนาม-โรงไฟฟ้าขยะ
3 ก.ย. 2564

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ล่าสุด ณ เวลา 14.40 น. อยู่ที่ 1.01 บาท บวก 0.04 บาท หรือ 4.12% สูงสุดที่ 1.02 บาท ต่ำสุดที่ 0.98 บาท ด้วยมูลค่าซื้อขาย 1.01 พันล้านบาท

โดยราคาหุ้น SUPER ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 1.02 บาท เมื่อวันที่ 4 มิ.ย.2564 ทั้งนี้ บล.แลนด์ แอนด์ เฮ้าส์ ระบุในบทวิเคราะห์ (3 ก.ย.2564) ว่า แนะนำ “ซื้อเก็งกำไร” หุ้น SUPER ราคาเป้าหมาย 1.35 บาท คาดกำไรปี 2564 เติบโตสูง จากการรับรู้รายได้โครงการใหม่ที่เวียดนามและโรงไฟฟ้าขยะ 9 MW คาดได้รับประโยชน์ระยะยาวจากการเพิ่มสัดส่วนโรงไฟฟ้าพลังงานหมุนเวียนให้สูงขึ้นตามแผนพลังงานแห่งชาติ